Document ID: 32012R0238

REGULAMENTUL DE PUNERE ÎN APLICARE (UE) NR. 238/2012 AL COMISIEI
din 19 martie 2012
de înregistrare a unei denumiri în Registrul denumirilor de origine protejate și al indicațiilor geografice protejate [Sel de Guérande / Fleur de sel de Guérande (IGP)]
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
întrucât:
(1)
În conformitate cu articolul 6 alineatul (2) primul paragraf din Regulamentul (CE) nr. 510/2006, cererea de înregistrare a denumirii „Sel de Guérande / Fleur de sel de Guérande” (IGP) depusă de Franța a fost publicată în Jurnalul Oficial al Uniunii Europene (2).
(2)
Deoarece Comisiei nu i s-a comunicat nicio declarație de opoziție, în conformitate cu articolul 7 din Regulamentul (CE) nr. 510/2006, această denumire trebuie, prin urmare, înregistrată,
(3)
În conformitate cu articolul 13 alineatul (3) al doilea paragraf din Regulamentul (CE) nr. 510/2006, se poate fixa, de asemenea, o perioadă tranzitorie pentru întreprinderile stabilite în statul membru în care se află aria geografică, cu condiția ca aceste întreprinderi să fi comercializat în mod legal produsele respective, utilizând fără întrerupere denumirile în cauză timp de cel puțin cinci ani înainte de data publicării prevăzută la articolul 6 alineatul (2) din regulamentul menționat și să fi inclus acest punct în cadrul procedurii de opoziție la nivel național prevăzute la articolul 5 alineatul (5) din regulamentul menționat.
(4)
Printr-o scrisoare primită în data de 22 februarie 2011, autoritățile Republicii Franceze au confirmat Comisiei că întreprinderile stabilite pe teritoriu francez și care figurează în lista din anexa II la prezentul regulament îndeplinesc condițiile prevăzute la articolul 13 alineatul (3) al doilea paragraf din Regulamentul (CE) nr. 510/2006.
(5)
În aceste condiții, întreprinderile menționate sunt autorizate să continue utilizarea denumirii înregistrate „Sel de Guérande/Fleur de sel de Guérande” (IGP) pe parcursul unei perioadei tranzitorii de cinci ani de la intrarea în vigoare a prezentului regulament,
ADOPTĂ PREZENTUL REGULAMENT:
Articolul 1
Se înregistrează denumirea care figurează în anexa I la prezentul regulament.
Cu toate acestea, întreprinderile care figurează în lista din anexa II la prezentul regulament pot continua să utilizeze denumirea menționată pe parcursul unei perioade tranzitorii de cinci ani de la data intrării în vigoare a prezentului regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 martie 2012.

Labels: 3
18
14